# Billy Idol

### Fra Wikipedia, den frie encyklopædi

Du har nye beskeder (forskel fra næstsidste redigering).

Billy Idol
Information
Fødselsnavn | William Michael Albert Broad
Født | 30. november 1955 (51 år)
Genre(r) | Pop Rock Punk Hård rock
Aktive år | 1981 -
Pladeselskab | Chrysalis Records
Hjemmeside | BillyIdol.net

Billy Idol (født. William Michael Albert Broad, 30. November 1955) er en Engelsk pop/rock/punk/hard rock kunstner. Hans slog for alvor igennem i 1984, med albummet "Rebell Yell".

## [redigér] Karriere

### [redigér] Opvækst - Generation X

Billy Idol er født og opvokset i England. Født i byen Middlesex, og opvokset i Worthing, for senere at flytte til Sussex Universitet for at studere. Billy Idol var stor fan af musik-gruppen Sex Pistols, hvilket inspirerede ham til at bliver musiker. I 1976, da Billy var 21 år, blev han optaget i musik-gruppen Siouxsie & the Banshees, men nåede ikke at indspille nogen album med dem. I 1977 var Siouxsie & the Banshees droppet, og Billy kom i stedet med i gruppen Chelsea, der senere skiftede navn til Generation X. Generation X fik aldrig den store succes, heller ikke da gruppen udsendte singlen Dancing With Myself. Efter at denne single mislykkedes, opløstes gruppen, og Billy flyttede til New York.

### [redigér] Solo Artist - Gennembrud

I New York mødte Billy Idol guitaristen Steve Stevens, og de begyndte et samarbejde. Samme år som Generation X opløstes, udsendte Billy således en solo-EP (med Steve Stevens som guitarist - uden videre omtale). EP'en Don't Stop indeholdte "Mony Mony", og "Dancing With Myself" - en sang som oprindeligt var blevet indspillet af hans gamle gruppe, Generation X. Albummet blev ikke en kæmpesucces, først bagefter blev sangene fra dette album hits. Året efter, i 1982, udgav Billy Idol sit første solo-album, Billy Idol hvor nummeret White Wedding var største succes. Stadig var Billy ikke en superstjerne, som han drømte om, dette skulle først ske i 1984, hvor han udsendte albummet Rebel Yell. Albummet indeholdt superhits som, Flesh For Fantasy, Eyes Without A Face og ikke mindst Rebel Yell. Det var med dette Album, at Billy slog sin status som verdensstjerne fast.

### [redigér] På toppen - Ulykke

Ingen tvivl om at det er svært at lave en opfølger til en succes. Ikke desto mindre lykkedes det for Billy i 1986, da han udsendte albummet Whiplash Smile, der indeholdt superhittet Sweet Sixteen. Albummet blev omtrent lige så stor en succes som Rebel Yell, hvilket ikke siger så lidt. I 1987 blev albummet Vital Idol udsendt. Albummet indeholdt forskellige mix af tidligere numre og blev ikke en stor succes. Det gjorde imidlertidig Mony Mony, da MTV begyndte at spille det 6 år gamle nummer fra hans første plade, hvor sangen ikke havde succes. Der udsendtes derfor en single med en Live-udgave af nummeret, en single der blev nr. 1 i USA. I 1990 havde Billy lagt sidste hånd på sit nye album, da han kørte galt på motorcykel. Ulykken kostede ham næsten hans ene ben, men han blev dog hurtigt rask. Albummet Charmed Life blev en stor succes med superhittet Cradle of Love.

### [redigér] Nedturen

I 1993 udsendte Billy Idol opfølgeren til Charmed Life. Albummet hed Cyberpunk og var et decideret flop. Billy druknede sine sorger i stoffer og var i 1994 tæt på at dø af en overdosis. Efterfølgende medvirkede han i filmen The Wedding Singer, hvor han spillede sig selv, og hvor White Wedding var titelmelodien.

## [redigér] Udgivelser

### [redigér] Alene under navnet Billy Idol:

- Don't Stop - 1981
- Billy Idol - 1982
- Rebell Yell - 1984
- Vital Idol - Lavet i 1985, først udgivet i 1987
- Whiplash Smile - 1986
- Idol Songs: 11 of the Best - 1988
- Charmed Life - 1990
- Cyberpunk - 1993
- Greatest Hits - 2001
- VH1's Storytellers: Billy Idol - 2002
- Essential Billy Idol - 2003
- Devil's Playground - 2005
- Happy Holidays - 2006

### [redigér] Som forsanger for gruppen Generation X:

- Generation X - 1978
- Valley Of The Dolls - 1979
- Sweet Revenge - Lavet i 1979, først udgivet i 2003.
- Kiss Me Deadly - 1981

Hentet fra "http://da.wikipedia.org../../../b/i/l/Billy_Idol_d44e.html"

Kategorier: Født i 1955 | Engelske musikere | Rockmusikere | Vegetarer

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Български
- Deutsch
- English
- Español
- Suomi
- Français
- Bahasa Indonesia
- Italiano
- 日本語
- Nederlands
- ‪Norsk (bokmål)‬
- Polski
- Português
- Română
- Svenska
- 中文